گونئی آفریقادا بیر موزه‌نین کلکسیونون‌دا تاپیلان قالیقلارین، یئنی بیر دایناسور نؤوعونه عاید اولدوغو تعیین اولوندو.
گاردینین خبرینه گؤره، ۳۰ ایلدیر ماسوسپوندیلوس نؤوعونه عاید اولدوغو سانیلان ۲۰۰ میلیون ایللیک فوسیللر اوزرین‌ده ائدیله‌ن آیرینتی‌لی آراشدیرما، قالیقلارین یئنی بیر نؤوعه عاید اولدوغونو گؤستردی. اینگیلتره‌نین باشکندی لندنده‌کی طبیعت تاریخی موزه‌سینده وظیفه‌لی پل بارت و دکترا اؤیرنجیسی کیمبرلی شاپئل، دیگر دایناسور سوموکلری ایله قارشیلاشدیراراق دایناسورین یئنی بیر نؤوعه عاید اولدوغونو کشف ائتدی.
Ngwevu intloko (بوز کلله) آدی وئریله‌ن دایناسورون، یاشادیغی دؤورده بورنون‌دان قویروغونون اوجونا قدرکی اوزونلوغون ۴ متر دولاییندا و تخمیناً ۳۰۰ کیلوگرام آغیرلیغین‌دا اولدوغو حسابلاندی. داها چوخ اوت یئیه‌ن بو دایناسورون فرصت تاپدیغین‌دا کیچیک حیوانلارلا دا بسلندیگی دوشونولور.
یئنی دایناسور نؤوعونون قالیقلارینین، ۱۹۷۸ده گونئی آفریقانین فوریسبورگ بؤلگه‌سینده تاپیدیغی ایفاده ائدیلدی.
بو کشفین آیرینتیلاری PeerJ درگیسینده یاییملاندی.
